Държавен вестник, бр. 103, 2007 г., стр. 47

Б Р О Й  103
Д Ъ Р Ж А В Е Н   В Е С Т Н И К
С Т Р .  47
(2) С наредбата се урежда и редът за извър-
шване на уведомление при придобиване на кон-
трол в инвестиционно дружество.
Чл. 2. (1) Всеки акционер, който придобие
или прехвърли пряко и/или съгласно ал. 2 пра-
во на глас в общото събрание на публично дру-
жество, е длъжен да уведоми Комисията за
финансов надзор, наричана по-нататък “коми-
сията”, и публичното дружество, когато:
1. в резултат на придобиването или прехвър-
лянето правото му на глас в общото събрание
на дружеството достигне, надхвърли или падне
под 5 на сто или число, кратно на 5 на сто от
броя на гласовете в общото събрание на дру-
жеството;
2. правото му на глас надхвърли, достигне
или падне под праговете по т. 1 в резултат на
корпоративни събития, свързани с дружество-
то, които водят до промени в правата на глас.
(2) Задължението по ал. 1 се отнася и за
всяко лице, което има право да придобие, прех-
върли или да упражнява правата на глас в об-
щото събрание на публично дружество пора-
ди наличието на едно или повече от следните
условия:
1. права на глас, притежавани от трето лице,
с което лицето е сключило споразумение за след-
ване на трайна обща политика по управлението
на дружеството чрез съвместно упражняване на
притежаваните от тях права на глас;
2. права на глас, притежавани от трето лице,
с което лицето е сключило споразумение, пред-
виждащо временно прехвърляне на правата
на глас;
3. права на глас, свързани с акции, предоста-
вени като обезпечение на лицето, при условие
че то може да контролира правата на глас и
изрично е декларирало намерението си да ги
упражнява;
4. права на глас, свързани с акции, предоста-
вени за ползване на лицето;
5. права на глас, които се притежават или
могат да бъдат упражнявани съгласно т. 1—4
от дружество, върху което лицето упражнява
контрол;
6. права на глас, свързани с акции, депозира-
ни в лицето, които то може да упражнява по
своя преценка без специални нареждания от
акционерите;
7. права на глас, притежавани от трети лица
от тяхно име, но за сметка на лицето;
8. права на глас, които лицето може да уп-
ражнява в качеството му на пълномощник, ко-
гато то може да ги упражнява по своя преценка
без специални нареждания от акционерите.
(3) Публично дружество, което придобие
или прехвърли свои собствени акции пряко
или чрез друго лице, действащо от свое име,
но за сметка на дружеството, е длъжно да
уведоми комисията и да разкрие на обществе-
ността при условията и по реда на чл. 100т и
100ф от Закона за публичното предлагане на
ценни книжа (ЗППЦК) информация за броя
на гласовете, свързани с тези акции, незабав-
но, но не по-късно от 4 работни дни от придо-
биването или прехвърлянето, когато броят им
достигне, надхвърли или падне под 5 или 10
на сто от правата на глас в общото събрание
на дружеството.
Чл. 3. (1) Правата на глас се изчисляват въз
основа на общия брой акции с право на глас за
всеки отделен клас независимо от това дали за
упражняването на правото на глас е наложено
ограничение.
(2) Общият брой на правата на глас се опре-
деля на база на последно разкритата информа-
ция от публичното дружество за общия брой
акции с право на глас и за размера на капитала
съгласно чл. 112д ЗППЦК.
Чл. 4. В случаите, когато достигането или
преминаването на праговете по чл. 2, ал. 1, т. 1
е в резултат на пряко придобиване или прех-
върляне на акции с право на глас, задължение
за уведомяване на комисията по чл. 2, ал. 1 въз-
никва и за Централния депозитар. Задължени-
ето за уведомяване се изпълнява до края на деня,
следващ придобиването или прехвърлянето на
акциите.
Чл. 5. (1) Задължението за уведомяване по чл. 2
не се прилага за права на глас, свързани със:
1. акции, придобити единствено с цел извър-
шване на клиринг и сетълмент в рамките на
обичайния сетълмент-цикъл, който не може да
бъде по-дълъг от три работни дни от сключва-
нето на сделката;
2. акции, държани от попечители в това им
качество и при условие, че могат да упражняват
правата на глас, свързани с акциите, единстве-
но по нареждане на клиента, дадено в писмена
или електронна форма;
3. акции, държани от маркет-мейкър, дейс-
тващ в това си качество, чието право на глас
не достига или надхвърля 10 на сто от гласо-
вете в общото събрание на дружеството, при
условие че:
а) е получил лиценз за извършване на дей-
ност като инвестиционен посредник съгласно
чл. 3 от Директива 93/22/ЕИО на Съвета относ-
но инвестиционните услуги в областта на цен-
ните книжа;
б) не участва в управлението на дружест-
вото и не упражнява влияние върху дружест-
вото за покупка на акциите или поддържане
на цените им.
(2) Маркет-мейкърът, който иска да се пол-
зва от изключението по ал. 1, т. 3, трябва да
уведоми комисията, че извършва или възнаме-
рява да извършва дейност като маркет-мейкър
с акциите на определено дружество най-късно
до изтичането на срока по чл. 13, ал. 1. Маркет-